JohanHeinsen/ENO huggingface dataset:
Nyeste Skilderie af Kiøbenhavn, 1819-09-18
Jndenlandske Efterretninger. Mariboe, den 13de Septbr. J forrige Uge er her i Byen ved Døden afgaaet Vævermester Simons Kone. Hun har i eet og alt været Moder til 11 Børn, af hvilke de 4 ere endnu i Live; derforuden har hun fristet den tunge Skjæbne at abortere tre Gange og een Gang at føde et dødfødt Barn til Verden. J forrige Aar nedkom hun med Trillinger, der ere døde Tid efter anden, og een Gang med Tvillinger. - Natten imellem den 12de og 13de dennes lynede, tordnede og regnede det noget. Ved Middagstider var Varmen endnu igaar henimod 19 Sr. - Natten imellem sidste Torsdag og Fredag afbrændte Langesminde ved Hals, tilhørende Hr. Kehler, som tilligemed Familie og Tyender slet intet fik reddet.
Nyeste Skilderie af Kiøbenhavn, 1819-09-18
J Slesvig saaede en Kone i Foraaret af Vanvare Melonkjærner istedetfor Agurkekjærner; disse bare i Sommer 29 Meloner under aaben Himmel, af hvilke to, uden nogen Pleie, bleve fuldkommen modne.
Nyeste Skilderie af Kiøbenhavn, 1819-09-18
Af en Skrivelse fra Kjær Herred, Vensyssel. Jndhøstningen gik her rask fra Haanden. Veirliget var saa særdeles føieligt, at man næsten ingen Dag blev opholdt fra Høstarbeidet, følgelig kom Afgrøden tørt og godt under Tag - en stor Fordeel med Hensyn baade til Kjerne og Foder. - Rugen var, i det Hele taget, god; thi havde den end af Tørken liidt noget paa sandige Marker, var den derimod desfortrinligere. paa de lavere. - Byget modnedes næsten overalt uden at komme, som det her kaldes, i Rødkierning, og blev altsaa svangt, saa man nok tør sige at der iaar meget faa Steder vil gives hammelt Byg, dog er dette og forskjelligt, som følge af en tidligere eller sildigere Sæd, hvorefter Kjernen kan have opnaaet en større eller mindre Grad af Fuldkommenhed inden Varmen og Tørren indtraf og standsede dens videre Udvikling. - Havren har, paa stide Marker, været god, forsaavidt den var saaet tidlig, men derimod er den paa skarpe Marker daarlig, overalt er den meget kort paa Straaet. Jalmindelighed fylder Kornet godt i Laderne, men man frygter for det vil blive udrøit at fodre med, thi for det første er der ingen Fylding i Roden, og for det andet er der ikke saa meget i Virkeligheden som man skulde troe ved at see Laderne fulde, da den stærke Tørke under Hostningen og Sammenbindningen giør, at det bruser, hvortil kommer, at en Deel af Afgrøden er, som meldt, svang, og følgelig ligger mere løs paa hinanden, uden at kunne trykkes sammen ved egen Tyngde. - Da saa mange ere i den Nødvendighed at gribe til Aftærskningen strax, ville Kornpriserne vel blive ringe i Førstningen men man kan vel, med temmelig Vished, forudsige, at de ville blive høiere herefter.
Nyeste Skilderie af Kiøbenhavn, 1819-09-18
Viborg, d. 13 Septbr. J Gaar foretoge Stadens Jndvaanere sig til Vogns, til Hest og til Fods en Lysttour til det saakaldte Viborg Krat, der ved endeel Aars Fredning har vundet i Opvext, og hvori nu, efter Foranstaltning og Jndbydelse af Stadens Borgmester Hr. Cancelliesekretær Gundelach, der fandt, at denne hidtil næsten aldrig besøgte og ikke ændsede Skov fortjente Opmærksomhed, ved de dertil af Jndvaanerne afgivne Vogne og Arbeidsfolk, er paa en 14 Dage, under Hr. Kjøbmand og eligeret Borger J. Hagemanns velvilligen tilbudne Veiledning og Tilsyn, begyndt og fremmet Oprydning og Anlæg af Spadseregange og Hvilepladse, der i denne skovløse Egn er dobbelt behageligt. Over 80 Vogne, fuldt bepakkede med Mennesker, foruden Ridende og Gaaende, vare samlede der. Det skjønne Septemberveir bidrog rundelig sit til, at disse selskabelige Grupper, og paa Hovedpladsen Spadserende, gav det et Udseende af en Dyrehaugestour. Borgerskabet forlystede Forsamlingen ved at opføre Janitskarmusik. 2 aabne Skorstene med endeel Confurer ere opbygte i Lunden, der meget lette Anskaffelsen af de til Forfriskninger hørende Nødvendigheder. Vel har den fieldne Aarstid og den saa usædvanlig tidlig endte Høst gjort det muligt paa en kort Tid at gjøre denne Lund skikket til et landligt Forfriskningsted; men ved den for Almeenglæden stemte Stadens Borgemesters Omhu kan man vente sig Anlægget til Foraaret udvidet, forskjønnet ved Beplantninger, indhegnet og end mere beqvemgjort til Nydelsen af de landlige Glæder. - J Løverdags fra Kl. 4 til 6 havde man her temmeligt stærkt Tordenveir, der reiste sig i Nordvest. Lynet vedblev om Aftenen og ud paa Natten. J Salling skal det have været heftigst. Desuagtet er Luften endnu meget varm.
Nyeste Skilderie af Kiøbenhavn, 1819-09-18
Blandede Efterretninger. Jffland. Jffland er noksom bekjendt hos os af sine Arbeider for Skuepladsen. Engang stod han paa Beundringsstolen som Digter. Hvad man nu efter hans Død dømmer om ham i Tydskland, kan neppe være dannede danske Læsere ukjert at erfare. Klingemann omtaler i sin ofte berørte Reise. paa adskillige Steder affland, hvis Skuespil han kalder Characteermalerier, og hvis dramatiske Konst sphære han sammenligner med de nederlandske Malerier. Da A. W. Schlegel, een af de Jfflandske Stykkers største Modstander, i Aaret 1799. saae affland give Gjæsteroller i Weimar, sagde han, at denne Digters Stykker ved Forfatterens Spil ligesom først skabes paa Skuepladsen, og faae et saa ganske andet Udseende, at man virkeligen skulde ansee dem for poetiske. – Jfflands Formaal, siger Klingemann, som dramatisk Forfatter og Skuespiller, var Sandhed, forædlet ved Følelse, men ikke ophøiet ved Phantasie, derfor hadede han alt Jdealt, Rythmus, Tragoedens Cothurn, og den høiere Romantik, og virkede ensidigen til en enkelt Skoles Uddannelse og Fuldendelse. Maatte han, tvungen ved Tiden og Smagen, beqvemme sig til det Modsatte, saa skeete det med indvortes Uvillie, og han søgte overalt at gjøre Proselyter for sine Synsmaader; men iøvrigt frygtede han den offentlige Stemme, omgikkes meget varsomt med Forfatterne, og søgte paa en god Maade at stoppe Munden selv paa de meest Bidske, uden Tvivl fordi han ikke følte sig stærk nok til at forsvare sine Synsmaader paa en stræng videnskabelig Maade, da især det egentlige Systematiske, som han ikke havde lagt nogen Grund for, ganske manglede ham. Ligesom han søgte at forene Forfatterne med sig, saaledes drog han ogsaa en Kreds af unge Konstnere til sig, og havde foresat sig at danne en Theaterskole, der skulde vorde den lovgivende, og saa at sige et dramatisk Lutherdom, og en for Phantastebiværk renset Konstnerkirke. Fremfor Alting uddrev han den gothiske Ridder Nisse, som sin raaeste Modstander, og hans Disciple maatte strax aflægge Støvlerne og de klirrende Sporer, holde ganske inde med Haandfægtning, og især lære at blive staaende anstændigen og roligen paa een Plet. - Det var hans alvorlige Villie, at gjøre Skuepladsen i Berlin til den første i Tydskland, og, om mueligt, i hele Europa, det nærmeste Middel tilat naae dette Maal, synes ham Pragt og usædvanlig Glands, og han fulgte en kort Tid denne Vei, til det tydske Skuespils egentlige Fordærvelse. Fru v. Krudener. (Af Klingemann.)
Nyeste Skilderie af Kiøbenhavn, 1819-09-18
Jfølge authentisk Efterretning skal Tractaten til endelig Udligning af alle Differencer mellem Danmark og Sverrig, være underskreven i Stokholm den 1ste dennes. Af samme erfares, at Sverrig skal betale til Danmark tre Millioner Rdlr. hamborger Banco i ti aarlige Betalinger med 4 pr. Renter pr. A., dog skal Renterne erlægges hvert Fjerdingaar. (Efter Handels-Tid.) Den 31te August, om Eftermiddagen Kl. henimod 3, slog en Lynstraale ned i Ladebygningen paa Gaarden Stumberg i Jdde Præstegield, hvor Fogden, Kammerraad Folkmar, boer, strax antændtes Ladebygningen, og det hele Aars Avling gik op i Røg, dog var man saa heldig, ved Naboernes Hjælp, at faae reddet baade Hovedbygningen, Stolpeboden, Drengestuen og Fæhuset.
Nyeste Skilderie af Kiøbenhavn, 1819-09-18
J en nylig udkommen critisk Historie om Engelland, af Montveran, leveres en interessant Skildring af Storbritanniens Handel og Skibsfart. Som den væsentlige Grundstøtte for samme nævner Forfatteren den berømte under Crommell (d. 9 Oct. 1651) udstedte Navigationsact. Efter samme maa, som bekjendt, intet Slags Varer, det være fra hvilken som helst Deel af Verden, end ikke fra de engelske Colonier, indføres i eller udføres fra Engelland, uden i Skibe, som ere bygte i Engelland, tilhøre engelske Undersaatter og ere bemandede med Engellændere. J den Henseende finde kun faa bestemte Undtagelser Sted, og selv disse ere forbundne med saa besværlige Hindringer, at de i Grunden igjen ophæves derved. Dette System var alle Nationers Jnteresse saa aldeles imod, at det foranledigede blodige Krige, og endnu i Aaret 1800 de nordiske Magters bevæbnede Neutralitet; men det lykkedes Engelland at drive sine saakaldte Sørettigheder igjennem, og faae dem i en vis Henseende erkjendte af de europæiske Magter. Fra Klippen Maltha behersker det nu det europæiske, asiatiske og africanske Tyrkie, og da det ogsaa ved Besiddelsen af de syv Øer kan forbyde Triests og Venedigs Handelskibe at løbe ud fra det adriatiske Hav, saa er Maltha nu det eneste Stapelsted for alle Levantens og Ægyptens Rigdomme. Dette er uden Tvivl den største Vinding, det har høstet af de nyere Begivenher i Europa, thi Marseille, Genua, Livorno være længe nok Frihavne; de ville kun lidet besøges og Maltha være den store Frihavn for hele Orienten. Forf. viser ogsaa de rosværdige Anstrængelser, som den nordamericanske Fristat har gjort, for at hævde Neutralitetsretten i Almindelighed og sit den Gang af Engellændernes Undertrykkelsesaandtruede Skibsfartssystem. Americanernes tappre Modstand har havt de heldigste Følger, og desuden have de derved lært at kjende den engelske Sømagt, og overtydet sig om, at de ingenlunde ere uovervindelige men de have ogsaa fundet, at de selv i deres Lands Producter, deres geographiske Beliggenhed og deres lykkelige Statsforfatning besidde Midler nok til at kunne indlade sig i en Kappestrid med den engelske Sømagt. Opmuntrede herved ere de siden Freden gaaet meget videre, og have ogsaa paa de res Side udstedt Navigationsacter. Hvad nu dette System, der aabenbart staaer fiendtligen mod Engellands Søvæsen, vil frembringe for Virkninger, og hvad det vil have for Jndflydelse paa de øvrige europæiske Stater, er vanskeligt at forudsige og Forf. troer for det første kun at burde anbefale det alle Statsmænd og store Kjøbmænd til moden Eftertanke. Han paastaaer, at Erkjendelsen af de forenede Staters Uafhængighed er ligesaa mærkværdig en Epoche i alle Nationers Aarbøger, som to Aarhundreder tidligere (1572) Hollands og Naboeprovindsernes Conføderation, for at befrie sig fra det spanske Aag.
Nyeste Skilderie af Kiøbenhavn, 1819-09-18
Konstefterretninger. faa Dage efterat Blüchers Statue var opreist, døde i Rostok den Konstner, der har forfærdiget samme, J. G. Schadow, Prof., Directeur for Konstacademiet i Berlin, Kal. Hofvilledhugger, og Medlem af Konstacademiet i Kjøbenhavn og Stokholm, een af de berømteste tydske Billedhuggere. Han var født 1764 i Berlin, hvor hans Fader var en fattig Skræder med en talrig Familie. Tidligen følte han et modstaaelige Hang til de tegnende Konster, uden at han kunde tilfredsstille det, indtil han kom til at nyde den første Undervisning i Tegning hos en pensioneret Billedhugger, og blev derpaa bekiendt med Billedhugger Tessaert, hvor han endnu mere øvede sig Tegning. Ledsaget af en Pige, som han elskede, flygtede han i sit 21de Aar til Wien, og gik med sin Svigerfaders Samtykke og paa dennes Bekostning til Jtalien, hvor han tilbragte sin meste Tid, fra 1786-87, med at tegne i Vaticanets Museum og i Capitolet. Til den saakaldte Concorse di Palestra gjorde han den begierte Gruppe i brændt Leer, og fik derfor Guldmedaillen, endskjøndt han aldeles ingen Beskytter havde og mange Konstnere at kappes med. 1788 fik han, ved Tessarts Dødsfald hans Plads. Hans første store Værk i Tydskland var et Mausolleum for den unge Greve von der Mark, en naturlig Søn af Friedrich Wilhelm d. II., i Dorotheakirken i Berlin. Derpaa fulgte Gen. Ziethens colossale Billedstøtte, Friedrich Udens Støtten &c. Foruden Monumentet for Friedrich II. arbeidede Schadow ogsaa 1805 og senere paa et Mindemærke for Luther, Qvadrigan paa Brandenburger Porten er ligeledes modelleret af ham.
Nyeste Skilderie af Kiøbenhavn, 1819-09-18
Thorvaldsen har paa Reisen til Kjøbenhavn taget i Luzern den Plads, hvor Mindemærket for de Schweizere, som d. 10 Aug. opoffrede sig for Ludvig d. 16de – en 209 Fod bred og 90 Fod høi, af Krat begrændset Klippe - i Øiesyn, og fundet den meget skjøn. Det er nu afgjort, at det skal udhugges i denne Klippeblok selv, men ikke i Marmor, og det endnu mere colossalsk, end man tænkde. Løven allene skal holde 33 Fod i Længde. Thorvaldsen har selv tegnet alle Dimensioner paa Klippen, og erklæret at dette Monument vilde blive det eneste i sit Slags i Europa. J Henseende til Udførelsen sætter han al sin Lid til den unge Eggerswyler fra Solothurn, som vandt den første Priis i Paris og blev sendt som Jnstitutets Pensionair til Rom. Allerede førend Modellens Ankomst kan der strax begyndes paa Tegningen, og Stilladset er saaledes opført, at der ogsaa kan arbeides om Vinteren.
Nyeste Skilderie af Kiøbenhavn, 1819-09-18
Ved Tivoli i den efter Qvintilius Varus's Landhuus Quintiglio" benævnte Egn, har man opgravet adskillige Brudstykker af Billedstøtter.
Nyeste Skilderie af Kiøbenhavn, 1819-09-18
En nøgen Yngling med krusede Haar og en qvindelig Statue, som synes at være en Muse, fandtes heel.
Nyeste Skilderie af Kiøbenhavn, 1819-09-18
En af de nuværende største BlomsterzvibelHandlere i Harlem er en vis Keiser. Uagtet denne Handel langt fra ikke er nu, hvad den har været fordum, saa kan man dog neppe gjøre sien Forestilling om den store Rigdom af Blomsterzvibler, som her findes. Af en eneste Varietet i Farve seer man tusinde Hyazinther sammentrængte paa en meget liden Plads, og paa det Øjet ikke skal trættes ved de samme Blomsterformer, afbrydes disse Beder af Andre, der ere bedækkede med Narcisser, Fritillorier &c. For desto lettere at kunne overskue Mangfoldigheden, hæve disse Hauger sig ligesom et Slags Høi, og man maa beundre den Konst, hvormed disse Gartnere have vidst at ordne her disse Nuancer og Farver.
Nyeste Skilderie af Kiøbenhavn, 1819-09-18
Kjøbenhavns Børs d. 17 Septbr. Cours. Hamb. 2 M. 263, a vista 266. Lond. 2 M. - . Amst. 2 M. - . Spec. 268, Specier solgtes til 16 Rbmk. a 16 Rbmk. 4 s. Obligationer 77 1/2 a 78. Committees. 98. Norske Rigsbanks. 18. Svenske S. 62 a 64 s. - Disconto 6 PC. Hr. Prokurator Bierring lovede i No 50 af dette Blad, at ville sikkert ult. Junii fremkomme med sine Berigtigelser m. m. over det i No. 48 Jndrykkede angaaende det asiatiske Compagnie; da det nu snart er ult. Sept. og der endnu intet fra Dem er fremkommet, saa spørges hermed saavel fra mig som efter Anmodning fra flere Jnteressentere i bemeldte Compagnie: naar kan det Belovede ventes, J. C. Engelhardt, Bogholder.
Nyeste Skilderie af Kiøbenhavn, 1819-09-18
Kjøbenhavn. Trykt hos J. H. Höecke.
Nyeste Skilderie af Kiøbenhavn, 1819-09-21
J Skolens sidste 2 Aar maatte ugentligen anvendes 3 Timer paa militaire Øvelser af Skolebørnene, og Sagen paa ingen Maade betragtes som en Bisag, men som en vigtig Sag, der fortjener al Opmærksomhed. Disse Øvelser, fortsættes efter Skolen bestandig 2 Timer hver Søndag Eftermiddag om Sommer og Vinter naar Veir og Vei var dertil. Man maatte saavel i andt som godt Veir vænne dem til at taale, hvad der engang kunde blive fordret af dem, for at give dem den fornødne Hærdelse. Og dette maatte skee ikke allene i Landsbye, men og Kjøbstedskoler. Følgerne, naar dette engang skeer, vil blive store og glædelige for Fædrenelandet. Hvad om hver Borger i Staten var saaledes exerceret naar den pludselige Feide udbrød? Hvilke Følger for Angriberne. De Skibe han havde forladt, vilde og skulde han aldrig nogensinde mere komme ombord paa, men finde sin Grav inden for de fredelige Kyster han vovede at anfalde. Jeg har da nu fremsat mine Forslag. Om deres Udførlighed, saavelsom om deres store Gavn lighed har mere end 30 Aars Erfaring overbevist mig. O, maatte de tækkes min ophøiede Konge, mit inderlige kjære Fødeland, mine tænkende, fordomsfrie og kyndige Medborgere, Den 26de August 1819. Misceller.
Nyeste Skilderie af Kiøbenhavn, 1819-09-21
Om den berømte Sangerinde, Mad. Becker fra Hamborg, som for nogle Aar siden, med saa meget bifald lod sig høre i Kjøbenhavn, siger Klingemann meget rigtigen, "at hun i Høiden kan frembringe Toner som af et eget skingrende Jnstrument. J Begyndelsen forbanses man derover, men naar de gjentages for ofte, taber Beundringen sig, og tilsidst ønsker man sig, trods af Virtusitet i Sangen selv, forskaanet derfor, thi intet forældes lettere end Maneren." - Dette er ganske skrevet ud af Anmelderens Hjerte. Begyndelsen forhausedes ogsaa han over disse Clarinet – Tverfløite - Harmonica-Toner, men tilsidst skjar de ham ordentligen i Øret. Hvad her siges om Mad. Becker, lader sig i en vis Henseende ogsaa anvende paa Digtere og Malere, hvis van der Werfske Slikkenhed og Calligraphie omsider kjeder ligesaa meget som Andres rembrandske Kraftbørster og genialske Kragetæer.
Nyeste Skilderie af Kiøbenhavn, 1819-09-21
J Tugt- og Daarehuset i Celle findes som Statsfange Napoleons forrige Privatsecretær Palm, der, beskyldt for Landsforræderie, er bleven indsat der. Som een af sin Tids klogeste Mænd, maa han her tilbringe sine Dage blandt Fanter, Halvgale og Heelgale. Han har opvakt megen Jnteresse, og man har villet tage sig af ham. Men han skal selv have erklæret, at hans Lod er uforanderlig, og at han roligen veed at finde sig deri. Det er et Beviis paa, at Manden er klog, thi det er bedre vilde en J. J. Rousseau sige: "at være blandt dem, der eengang ere erklærede for gale, og desaarsag bevogtes, end blandt dem, der passere for kloge, og egentligen ere galne. Det er mærkværdigt nok, at hverken Tydsklands 30, eller Frankrigs 25 eller Engellands 15 Millioner Mennesker, have frembragt en eneste saadan Billedhugger som Skandinaviens Thorvaldsen og Sergel, begge fødte under Nordens Himmel. Den nyligen afdøde tydske Billedhugger Schadom havde sine Fortjenester, men endog hans bedste Arbeider, hæve sig ikke til egentlige Konstværkers Rang. Hans Statuer, af Seidlitz og Ziethen i Berlin ere udarbeidede med megen Flid, men Skulpturen selv i sin høiere Betydning, er misbrugt derved. Det er et Slags Travestie paa den antike Sculptur. Ziethen forestilles i sin Husaruniform.
Nyeste Skilderie af Kiøbenhavn, 1819-09-21
Indenlandske Efterretninger. Af den i Overeensstemmelse med det Kongelige aabne Brev af 6te April f. A. til QvartalsCoursens Bestemmelse anordnede bestandige Committee, er den Cours, hvorefter Rigsbanksedlerne 1 October, November og December Maaneder de A. skulle modtages i alle de Sølvbetalinger, derefter allerhøistbemeldte aabne Brev, kunne afgjøres med Rigsbanksedler, bestemt til 262 1/2 mod 100 Species eller 200 Rigsbankdaler Sølv, saa at følgelig 1 Rbdlr. Sølv i alle foranførte Tilfælde, kan betales med 1 Rbdlr. 30 s. i Rigsbanksedler og Tegn.
Nyeste Skilderie af Kiøbenhavn, 1819-09-21
Mariboe, den 16de Septbr. Forleden løb et Par Heste lødske i Skoven med en Gaardmand fra Paarup under Grevskabet Knuhtenborg, hvorved han blev ganske og aldeles lam eller paralytisk i Nedrekroppen. - Regn, Regn, er endnu daglig et fromt Ønske. Paa Markerne er næsten ikke et frisk Græsstraae, som en Følge heraf stiger Smørret i Prisen og er meget vanskeligt at erholde. - For et Par stegefærdige Kyllinger forlanges ikke mindre end 2 Rbmk. 8 s. Det kan nok være Mester. - Den 14de dennes afseilede Dampskibet Caledonia fra Ourebye. Over 100 Mennesker seilede med det til Bandholm, hvor det indtog Passagerer. Da det lagde an ved Ourebye havde det 40 Passagerer ombord, der agtede at seile med det til Kiel; men som bleve indskibede i et der ved liggende Fartøi, for at afgaae til deres Bestemmelse.
Nyeste Skilderie af Kiøbenhavn, 1819-09-21
Ribe. Efter forudskikket Jndbydelse ved et Program af Hr. Rector Thorup, der ved denne Leilighed beskrev Disciplens Stilling i de lærde Skoler fordum og nu, tog den offentlige Examen i Ribe Cathedralskole sin Begyndelse den 31te Aug. og fortsattes under jevnligt Besøg af Skolens Foresatte og Velyndere indtil den 13de Septbr.
Nyeste Skilderie af Kiøbenhavn, 1819-09-21
Den 15de endtes Examen ved en Høitidelighed paa Skolen, hvor Adj. P. T. Hansen i en Tale søgte at vise hvad den Studerende har at gjøre, for med Held at gaae sin Bestemmelse imøde Før og efter Talen bleve Sange, forfattede af Hr. Rector Thorup, afsiungne af Skolens Disciple under Ledsagning af Jndstrumentalmusik, ved hvilken ei allene Klubselskabets Dilettanter, men ogsaa Hr. Stadsmusikus Ruslaub med sit Musik-Chor fra Tøndern velvilligen assisterede. – Til Academiet afgaae Joseph Salomon Ballin, Søn af Kjøbmand Ballin i Middelfart, Magnus Wilhelm Esmann, Søn af Provst Esmann i Ølgod; Hans Nicolai Tranberg Friis, Søn af Herredsskriver Friis i Endrupholms Mølle; Jens Beck Welleius, Søn af afdøde Amtsprovst Welleius i Sønderomme. - Til at optages i Skolen have 8 anmeldt sig, og, hvis de blive antagne alle, vil Disciplenes Antal udgiøre 50, hvoraf 6 ere Jkkestuderende.
Nyeste Skilderie af Kiøbenhavn, 1819-09-21
Astronomen Carl Hoyer paastaaer, at Cometer ikke ere andet end Vandkugler, hvis Focus ligger umiddelbart bag samme, hvorfra de paafaldende Solstraaler igjen udgaae i divergerende Linier og saaledes danne Cometens Hale. Deres Nytte er, at de frembringe paa deres lange Reise igjennem Universum en uendelig Mængde Suurstof (reen Livsluft, ligesom alt Vand i Sollys. De rense Ætheren for heterogene Stoffer, som de optage i sig, og i Nærheden af Solen igjen udstrømme og forbrændes, hvilket den lyse Kjærne beviser, naar de vende tilbage fra Solen. Herved skaffe de Lyset fri Gjennemgang, og befordre endog Vegetationen paa Planterne. Skriftet Adresse au Congres relative alAssatinat de Napoleon et de son til (af Montbreuil), som er trykt i London og overhoved meget sjeldent, maa, i Følge et Kal Rescript, ingen Leipziger Boghandler sælge, under en Mulct af 5 Rdlr. for hvert Exemplar.
Nyeste Skilderie af Kiøbenhavn, 1819-09-21
Kundgjørelse. Uagtet Erfaringen i vore Dage desværre kun alt for meget stadfæster den af sal. Professor Busch i hans Handelskrifter fremsatte Sandhed, "at nemlig den Speculation, hvorpaa mange reflectere, aldrig burde være den forsigtige Kjøbmands, troer jeg dog at min Jndbydelse til Deeltagelse i Actier til at oprette en Pakketfart imellem Kiel og St. Petersborg, forbunden med en Brevexpedition, ikke vil være Almeenheden ukierkommen, især da det muelige Ufordeelagtige, som ovennævnte og andre Forfattere have skrevet om Actier og Actiehandel, aldeles ikke er anvendeligt paa mine. Udførligen at udvikle her det Gavnlige og Gode ved en saadan Pakketfart, vil neppe være nødvendigt. Sagen hører til Dagens Orden, og Kiels geographiske Beliggenhed, begunstiget af den fortræffeligste Havn i Østersøen, tillader ingen Medbeiler i dette Foretagende.
Nyeste Skilderie af Kiøbenhavn, 1819-09-21
Da Statens saakyndige og værdige Mænd indsee denne Sandhed, saa er jeg paa min allerunderdanigste Forestilling bleven af Hans Majestæt benaadet med Allerhøistsammes Tilladelse, saavel fra det Kongel. General-Told- og Commerce-Collegiums, som og fra den Kgl. Generalpostdirections Side. Det Specielle herom, saavelsom Planen til Subskribentsamling, ligger fra næstkommende Onsdag af og de følgende Dage i denne Uge til Eftersyn og Paategning, fra Kl. 11 til 1 om Formiddagen og fra Kl. 4 til 6 om Eftermiddagen, i Hotel Royal ved Gammelstrand.
Nyeste Skilderie af Kiøbenhavn, 1819-09-21
Da Dampskibet, Fregatten Savannah fra Savannah, det første Skib af dette Slags, som har gjennemseilet Oceanet, og allerede i Stokholm er ankommen, har opvakt en almindelig og især herhid hørende Jnteresse, saa har jeg, med Understøttelse af min Ven, Hr. Schranzhofer, Veterenair Videnskabens Dyrker, fra Wien, efter en af os i Helsingøer gjort Opmaaling og af ham forfærdiget Tegning, af eet af ovenanførte Skibs tvende Hjul, ladet gjøre en nøiagtig Model, og anbragt samme, for at gjøre Gjenstanden saa meget mere beskuelig, i en Model Fregat.